VACACIONS, FAMÍLIA I ÚS DE PANTALLES.
04 de agost de 2023

Carcaixent

Però atenció, resulta molt temptador per a les famílies utilitzar les pantalles com a “niñera” o “chupo digital” i això pot jugar, posteriorment, en la nostra contra. El problema d'incrementar molt el temps d'ús de pantalles és que prompte es convertix en hàbit i tornar a l'estatus anterior pot convertir-se en tasca complicada.

Per això és important trobar un equilibri entre l'ús de tecnologies i altres activitats. Per este motiu, pot resultar útil establir una planificació setmanal sobre l'ús de totes les pantalles, inclosa la televisió, i temps sense pantalles.

Vegem un exemple d'un horari.

A més, pot ser convenient que aquesta planificació vinga acompanyada amb un contracte sobre el bon ús de les pantalles, en les quals s'especifique què, com, on i quan utilitzar-les i deixar d'utilitzar-les, que continguts i les conseqüències de l'incompliment dels pactes.

Podem utilitzar un contracte tipus com el que es mostra a continuació:

Descarrega'l!

Però, sobretot, sent estiu, el més important és que aprofitem per a estar més amb ells, amb pantalles i sense pantalles. Ací pots trobar 25 coses que fer per primera vegada este estiu en família a proposta de la plataforma de pares i mares Empantallados.com.

D'altra banda, podem tindre en compte algunes recomanacions:

És convenient usar les pantalles en zones comunes per a no caure en l'aïllament i que, a més, facilita el descontrol. Pots utilitzar algun cartell indicatiu de zona lliure de pantalles o realitzar un apartograma amb el teu fill/a sobre que zones estaran lliures de pantalla. També pots realitzar un Pàrquing de Mòbil amb el teu fills/a per a evitar la temptació de tenir-ho al costat en tot moment.

Vegem algunes eines per a tot això.

\* Cartell – Zona lliure de pantalles.

Descarrega'l!

Descarrega'l!

\* Apartograma.

\* Pàrquing de mòbils.

Descarrega'l!

És molt important que actuem com a models i siguem exemple de conducta, és un dels pilars de l'aprenentatge. Si els pares i mares fem un ús desmesurat i en moments inoportuns (en els menjars, en el llit abans de dormir, mòbil com a despertador…), resultarà complicat exigir-los posteriorment.

Per exemple, algunes de les coses que podem ensenyar-los:

Apaga totes les nits el dispositiu mòbil.

Utilitza un despertador en comptes del mòbil.

No utilitzes el mòbil quan es camina pel carrer, en passos de vianants, baixant escales. Pots parar o deixar-ho per a un altre moment.

Deixa de mirar la pantalla mentre parles amb algú.

Si estas veient una pel·lícula en el televisor és millor no estar utilitzant un altre dispositiu al mateix temps.

Pots desactivar les notificacions per a no estar tan pendent dels dispositius.

Les pantalles emeten una llum blava que envia el missatge al cervell que és encara pel dia, per tant, retardem l'hora d'agafar el son. Per això, és important que deixem d'usar les pantalles, almenys, 15 minuts abans d'anar a dormir.

Seria magnífic poder passar un cap de setmana sense pantalles amb la teua família.

Evita usar el temps de pantalles com a premi o com a càstig. A curt termini funciona però a la llarga s'està produint l'efecte contrari. El posicionar els dispositius com a premi o com a càstig li dona un major valor a este, fent-ho més desitjable. Per això, abans de castigar, és millor que es negocien les conseqüències que comporta no complir els pactes perquè aprenguen a assumir la seua responsabilitat.

Feliç estiu en família.

Vicent Saúco Casanova

Psicòleg UPCCA Carcaixent